Sign in / Join Monday, November 22, 2021 ikteb hawn… Fittex L-introduzzjoni ta' ħin ġdid għal-logħba tal-BOV Premier League Minn talk.mt November 19, 2021 Azzjoni mill-partita tat-Tieni Diviżjoni mill-istaġun 1969-70 bejn Birkirkara u St George's talk.mt Huma bosta dawk li jiftakru b'nostalġija l-football milgħub filgħodu. Dawn il-logħbiet milgħuba fi stadia bħall-Empire Stadium tal-Gżira, Pace Grasso ta' Raħal Ġdid u riċentement anke fl-Istadium taċ-Ċentinarju, kienu jimlew in-nofsinhar ta' filgħodu tal-ġurnata tal-Ħadd. Meta titkellem ma' nies li ilhom isegwu l-football, bosta jsemmu li wara li jisimgħu l-quddies tal-Ħadd filgħodu jerħulha lejn l-Istadium biex jaraw il-benjamini tagħhom u kif tispiċċa l-logħba jmorru lura d-dar biex jieklu mal-familja. Il-logħba ta' filgħodu kienet assoċjata mat-timijiet ta' diviżjonijiet inferjuri u mhux l-ewwel darba jew tnejn li l-inkejja tal-partitarji kienet tinkludi l-kant ta' 'għal filgħodu' diretta lejn dawk it-timijiet li jkunu fil-faxxa ta' isfel tal-klassifika. Fl-aħħar żewġ staġuni wara nuqqas ta' bosta snin, l-Assoċjazzjoni introduċiet il-logħba ta' filgħodu fid-diviżjonijiet inferjuri tal-kampjonat nazzjonali u minn dan l-istaġun se tintroduċi wkoll f'ħin ġdid, għal-logħbiet mill-Kampjonat Premier, hekk kif sar ukoll f'numru ta' kampjonati oħra fl-Ewropa matul l-aħħar snin fejn bdew jilgħabu f'ħin l-ikel. Għalhekk waħda mil-logħbiet se tibda tkun il-Ħadd, fil-11.30 ta' filgħodu . Fil-fatt nhar il-Ħadd li ġej fit- Tony Bezzina Stadium wieħed jista' jassisti għal-logħba mill- Kampjonat BOV Premier bejn Santa Lucia u Birkirkara . Din se tkun l-ewwel darba mill-Gwerra lil hawn li logħba tal-ogħla diviżjoni ġiet skedata għal filgħodu, jekk inħallu barra l-logħba meta fl-1989, Sliema Wanderers lagħbu l-aħħar logħba tal-kampjonat u ngħataw it-tazza tac-Champions filgħodu. Il-biljetti jistgħu jinxtraw minn tickets.mfa.com.mt jew inkella mit-ticket booths mill-istadium qabel il-logħba. Artiklu preċedenti Il-Mercedes iressqu lment dwar il-manuvri ta' Verstappen fil-GP tal-Brażil Artiklu li jmiss Xena spettakolari ta' Sqallija minn Malta